اینگیلتره کرالیت تاختی واریثلرین‌دن شاهزاده هری، آمریکالی آکتور مگان مارکل ایله نیشانلاندی.
هرینین آتاسی ولز شاهزاده‌سی چارلزین رسمی سارایی کلارنس هاوس‌دان وئریله‌ن آچیقلامادا، هری ایله مارکلین بو آیین اولین‌ده لندن‌ده نیشانلاندیقلاری بیلدیریلدی.
آچیقلامادا، کرالیت تویونون یاز آیلارین‌دا گئچیریله‌جیی و ایکیلینین عائله قوردوق‌دان سونرا کنسینگتون سارایین‌دا یاشایاجاقلاری بیلدیریلدی.
اینگیلتره کرالیچه‌سی و هرینین ننه‌سی ۲.جی الیزابتین ده گلیشمه‌لردن دولایی سئوینج دویدوغو و ایکی قات موتلولوق آرزولارینی چاتدیردیغی بیلدیریلدی.
توی دقیق تاریخینین سونراکی دؤنمده آچیقلانماسی گؤزلنیلیر.
تانینمیشلار دونیاسینین گؤزده سوبایلاریندان ۳۳ یاش‌لی شاهزاده هری، اؤزل یاشامییلا تئز تئز ماگازین خبرلرینه قونو اولوردو.
کرالیت تاختینین ولیعهدی شاهزاده چارلز ایله ۱۹۹۷.جی ایلده پاریس‌ده‌کی یول قضاسین‌دا حیاتینی ایتیرن شاهزاده دیانانین ایکینجی اوشاغی اولان هری، تاختین بئشینجی سیراداکی وارثی.
مگان مارکل ایسه ۳۶ یاشین‌دا و اویونچودور.
